paragraph_text: Blade je oduvijek bio jedan od najopskurnijih likova u Marvelovom strip svemiru, što se mijenja s prvim filmom s Wesley Snipesom u glavnoj ulozi. Uspješna filmska trilogija New Line Cineme je udahnula novi život u lik Bladea, koji je danas gotovo, pa posve modeliran po Snipesovoj interpretaciji. Osim u tri uspješna filmska ostvarenja, Blade je imao i kratkotrajnu TV seriju u kojoj ga je utjelovio Kirk “Sticky Fingaz” Jones.